kardosdrur/scandi-wiki huggingface dataset:
Herbert Ross

Herbert David Ross (13. maj 1927 - 9. oktober 2001) var en amerikansk filminstruktør.

Filmografi

Instruktion 
 Farvel, Mr. Chips (1969)
 Uglen og missekatten (1970)
 T.R. Baskin (1971)
 Mig og Bogart (1972)
 Mordets puslespil (1973)
 Funny Lady (1975)
 Sunshine Boys (1975)
 Den snigende gift (1976)
 Skillevejen (1977)
 Hvem sover hvor? (1977)
 California Suite (1978)
 Nijinsky (1980)
 Pennies from Heaven (1981)
 I Ought to Be in Pictures (1982)
 Max Dugan gør livet lettere (1983)
 Footloose (1984)
 Hold på formerne (1984)
 Forført til succes (1987)
 Dancers (1987)
 Det stærke køn (1989)
 My Blue Heaven (1990)
 True Colors (1991)
 Kugler, krudt og bleer (1993)
 Boys on the Side (1995)

Eksterne henvisninger 
 

Filminstruktører fra USA
Kvalifikation til VM i fodbold 2022, UEFA - gruppe F

Kvalifikation til VM i fodbold 2022, UEFA - gruppe F var en af de ti UEFA grupper i kvalifikationsturneringen til Verdensmesterskabet i fodbold, der ville afgøre hvilke hold kvalificerede sig til VM i fodbold 2022 slutspillet i Qatar. Gruppe F bestod af seks hold: Østrig, Danmark, Færøerne, Israel, Moldova og Skotland. Holdene vil spille mod hinanden hjemme-og-ude i et round-robin format.

Gruppevinderen, Danmark, kvalificerede sig direkte til VM i fodbold slutspillet, mens toeren, Skotland gik videre til anden runde (play-offs). Østrig, der endte på fjerdepladsen gik også videre til Play-offs via Nations League.

Stillingen

Kampe 
Planen for kampene blev bekræftet af UEFA den 8. december 2020, dagen efter lodtrækningen. Tidsangivelser er CET/CEST, som angivet af UEFA (lokale tider, hvis de fraviger, angives i parenteser).

Målscorere

Noter

Referencer

Eksterne henvisninger 

 Qualifiers – Europe , FIFA.com
 European Qualifiers, UEFA.com

VM i fodbold 2022
Sport i Danmark i 2020
Nordens Paris FC

Fodboldklubben Nordens Paris FC er en dansk fodboldklub hjemmehørende i Aalborg Kommune og er medlem af Jysk Boldspil-Union (JBU) under Dansk Boldspil-Union (DBU). Klubbens bedste præsentation var i 2019 og 2022, hvor klubben spillede i serie 2.

Klubbens historie 
Nordens Paris FC er stiftet den 28. april 2016 af den professionelle fodboldspiller Lucas Qvistorff Andersen. Lucas navngang klubben 'Nordens Paris', da Aalborg ofte omtales som Nordens Paris af aalborgensere. 

Klubben har hjemme i et skur på Annebergvej 112, samt lokaler på Johannesmindevej 41, hvor de deler klubhus med Rugbyklubben Lynet og Gammel Hasseris Cykelklub.

Selektro-Cup 
I sommerferien afholder Nordens Paris FC hvert år sin årlige sommercup. Sommercuppen blev første gang afholdt i sommeren 2020, hvor der var mere end 100 deltagere.

Store Nordens Paris stjerner 
Da Nordens Paris startede tilbage i 2016 var tidligere AaB spiller Viktor Ahlmann med inde ovre over truppen. Sidenhen har Nordens Paris førstehold haft AaB's tidligere anfører Rasmus Würtz på holdkortet.

Referencer 

Fodboldklubber i Danmark
Sportsklubber i Aalborg
Sydfyns Flyveplads

Sydfyns Flyveplads (fra år 2021 benævnt Elvira Madigan Airport) ligger på øen Tåsinge; ca. 10 kilometers kørsel i sydvestlig retning fra Svendborg på naboøen Fyn. Pladsen har daglige forbindelser til Ærø og Roskilde og er hjemsted for Svendborg Flyveklub og Fyns UL-Flyveklub.

Selskaber og Destinationer 
Flyvepladsen ligger på Starling Airs taxarute mellem Ærø og Roskilde med to daglige ture i hver retning. Mellemlanding på Tåsinge efter aftale.

Referencer

Kilder 
 Pilotinformation på pladsens webside 
 2019-05-15 Fyns Amts Avis: Starling får ansvaret for drift af pladsen i 20 år

Eksterne henvisninger 
 Starling Air
 Svendborg Flyveklub
 Fyns UL-Flyveklub

Lufthavne i Danmark
Tåsinge
Aplastisk anæmi

Aplastisk anæmi er en sygdom, hvor kroppen producerer for få blodceller. Blodceller produceres af stamceller i knoglemarven, og sygdommen skyldes skade på eller undertrykkelse af stamceller..  Aplastisk anæmi skaber mangel på alle tre typer blodceller: røde (erytrocytter), hvide blodlegemer (leukocytter) og blodplader (trombocytter). 

Sygdommen rammer oftest yngre mennesker, men forekommer også blandt ældre. Den kan skyldes genetisk arv, immunreaktion eller eksponering overfor kemikalier, stoffer eller stråling. I ca. halvdelen af tilfældene er årsagen ukendt.

Kilder og henvisninger

Blodsygdomme
Tomas Zdechovsky

Tomáš Zdechovský (født 2. november 1979) er en tjekkisk politiker, krisechef, medieanalytiker, digter og forfatter. Siden 2014 har han været medlem af Europa-Parlamentet med KDU-ČSL, som er en del af Det Europæiske Folkeparti.

Politisk aktivitet 
Siden 2014 har Tomáš Zdechovský behandlet Michalák-sagen. Han kritiserer brugen af det norske Barnevernet og den norske børnebeskyttelsespolitik som helhed og kræver dens ændring. I 2014 begyndte han at deltage i en kampagne for at vende tilbage til Eva Michalákovás to sønner, som var blevet taget væk af den norske lokale børnehjælpstjeneste. Han indledte også et åbent brev til de norske myndigheder, som blev underskrevet af næsten 50 MEP'er fra forskellige lande og fraktioner i Europa-Parlamentet.

Han er også forfatter til introduktionen til bogen Stolen Childhood: The Truth About Norway's Child Welfare System. Bogen blev publisert i 2019 og behandler spørgsmålet om at tage børn væk fra deres forældre af den norske børnebeskyttelsestjeneste Barnevernet, årsagerne til denne institutions store indflydelse og årsagerne til den hyppige kritik af Barnevernet for menneskerettighedskrænkelser.

Siden 2019, da han startede sit andet mandat som MEP, har han haft disse stillinger:

 Næstformand i Udvalget om Beskæftigelse og Sociale Anliggender (EMPL)
 Medlem af Budgetkontroludvalget (CONT),
 Medlem af Delegationen for Forbindelserne med Japan (D-JP)
 Medlem af Delegationen for Forbindelserne med Landene i Sydasien (DSAS)
 Stedfortræder i Udvalget om Borgernes Rettigheder og Retlige og Indre Anliggender (LIBE)
 Stedfortræder i Det Særlige Udvalg om Udenlandsk Indblanding, herunder Spredning af Desinformation, i alle Demokratiske Processer i Den Europæiske Union (INGE)

Referencer 

Medlemmer af Europa-Parlamentet
Politikere fra Tjekkiet
Vitello

Vitello er en fiktiv dreng i bøger skrevet af Kim Fupz Aakeson og tegnet af Niels Bo Bojesen.
Figuren forekommer også i en spillefilm under samme navn fra 2018 og i en række korte tegnefilm. 
Den første bog om Vitello udkom i 2008. Siden er der kommet adskillige andre.

Vitello er tegnet med et baseballbold-formet hoved og sort strittende hår.
Han er "en moderne skarnsknægt" og sammenlignet med Emil fra Lønneberg.

Aldersgruppen for bøgerne er fra 5 til 9 år.

En kortfilm med Vitello er "Vitello graver et hul" (2016),
mens "Vitello gør en god gerning", "Vitello er bagvendt"
og "Vitello køber en vidunderlig julegave" er tv-serie-episoder fra 2018.

Udvalgt bog

Henvisninger 

Fiktive personer fra Danmark
Aarhus Universitets Forskningsfond

Aarhus Universitets Forskningsfonds formål er at støtte den videnskabelige forskning ved Aarhus Universitet. Fonden støtter forskningsprojekter og initiativer, til gavn for Aarhus Universitet.

Stiftelsen af Aarhus Universitets Forskningsfond skete 2. september 1944, da Gunnar Andreasen donerede for 300.000 kr. A/S Cheminova-aktier. Fondens aktiekapital i 1944 på 300.000 kr, svarer til 10.000.000 kr. i 1986.

I følge fundatsen givet af Gunnar Andreasen skulle Cheminova være Aarhus Universitets Forskningsfonds ejendom forevigt. Men torsdag 30. april 2015 sælger Aarhus Universitets Forskningsfond alligevel Cheminova til den amerikanske kemikoncern FMC Corporation.

Referencer

Eksterne henvisninger 
 Aarhus Universitets Forskningsfond

Etableret i 1944
Aarhus Universitet
Arcus pubicus

Arcus pubicus er en samlet struktur dannet af ramus ossis ischii fra sædebenet og ramus inferior ossis pubis fra skambenet. De danner på hver side en bue der har sin mediale ende oppe ved hoftesymfysen, hvor de sammen med denne danner angulus subpubicus. 

Vinklen af angulus subpubicus, og dermed også resten af arcus pubicus, varierer imellem kønnene. Hos kvinden er vinklen omtrent 70-90 grader, hvorimod hos manden er den kun 50-60 grader.

Referencer 

Sædeben
Skamben
Knogler i bækkenet
Corpus ossis ischii

Corpus ossis ischii er den del af sædebenet der strækker sig fra acetabulum til siddeknuden. Den  er den del af sædebenet placeret mest dorsalt og superiort. Corpus ossis ischii er med til at danne acetabulum samt incisura ischiadica minor sammen med siddeknuden, samt en lille del af incisura ischiadica major sammen med tarmbenet.

Siddeknuden betragtes ofte som værende del af corpus og corpus er igennem denne en vigtig vægtbærende knogle i siddende stilling.

Struktur 

Corpus af sædebenet starter sit forløb ved acetabulum, hvor den i voksne er fuldstændigt vokset sammen med corpus af både skamben og tarmben. I gennemsnit er corpus af sædebenet med til at danne omkring 2/5 af acetabulum.

På den øvre medialside af corpus er et medialt-orienteret spidst knogleudspring benævnt spina ischiadica. Over spina ischiadica findes incisura ischiadica major, som er en struktur befindende hovedsageligt på tarmbenet. Under spina ischiadica findes således også incisura ischiadica minor. Begge er konvekse indhug på knoglens sagittalprofil, dog er major betydeligt dybere end minor.

For enden af corpus, og for enden af incisura ischiadica minor er et rugt hjørneområde benævnt tuber ischiadicum. Begyndelsen af dette hjørne er enden af corpus ossis ischii's brug som betegnelse på sædebenet.

Referrencer 

Sædeben
Knogler i bækkenet
Avair Strabain

Avair Strabain (≈Avar Stråben) var en høvding i Alva Sogn i det sydlige Gotland, som ifølge Gutersagaen stod i spidsen for guternes forhandlinger om et økonomisk-politisk samarbejde med svenskerne. Efter at svenskerne flere gange havde angrebet Gotland uden held, besluttede guterne at tilbyde dem en fredsaftale. Avair Strabain rejste til sveakongens hof i Uppsala, fik audiens under kongens måltid og forhandlede endelig en gutnisk-svensk aftale hjem. Aftalen bestemte, at guterne skulle have en fri og sikker adgang til det svenske fastland uden at betale told eller afgift. Til gengæld skulle guterne betale en skat til den svenske konge på 60 mark hvert år og drage i ledning med hans hær. Gutersagaen betonede friviligheden i aftalen og var på den måde med til af definere Gotlands juridiske forhold til Sverige.

Sagaen fortæller ikke, hvornår aftalen er indgået. Måske er begivenheden sket i 800-tallet, efter at Wulfstan af Hedeby kunne berette, at Gotland er nu forbundet med Sverige. Peder Hansen Resen skriver i Atlas Danicus, at aftalen kom i stand under Erik Sejrsæl, men det er uvist. Under henvisning til, at Beovulf fra Beovulfkvadet også blev kaldt Ælfhere, er der overvejelser, om Beowulf og Avair Strabain måske er samme person.

Litteratur 
 Kathrine G. Bjerregaard: Gotland & Fårö - en historikers personlige guide, København 2019, , side 20
 Christine Peel (Udg.): Guta Lag and Guta Saga: The History of the Gotlanders, 1999, , side 256
 Johan Ahlsten: Avair Strabain inför ting och kung: drama ur gutarnas, 1978

Eksterne henvisninger 
 Guteinfo om Avair Strabain

Folkesagnfigurer fra Norden
Gotland
Musculi gemelli

Musculi gemelli er to små muskler i hoften der begge to udspringer fra sædebenet og insererer på lårbensknoglen. De er begge to lateralrotatorer, en gruppe hvor de udgør 2 ud af 6 andre muskler. Deres navne beskriver deres relation til musculus obturator internus og de har begge to et tæt forhold til musklen: gemellus superior deler delvist sene ved sit udspring med obturator internus og gemellus inferior insererer på trochanter major sammen med musklen.

Referencer 

Hoftemuskler
Hoftens lateralrotatorer
Lateralrotatorer
Komme fremmede

"Komme fremmede" er den ottende episode af den danske tv-serie Matador. Den blev skrevet af seriens skaber Lise Nørgaard og Karen Smith, og den instrueret af Erik Balling.

Afsnittet foregår i 1934 og det er det eneste, hvor Ernst Nyborg (Morten Grunwald) optræder.

Handling 

Kunsteren Ernst Nyborg kommer til byen for at lave en udstiling som Baron Carl von Rydtger har arrangeret. Nyborg er Maudes tidligere tegnelærer, og hun bliver meget interesseret i ham igen.
Gitte Graa bliver endelig inviteret hjem til familien Varnæs, efter Jørgen Varnæs opdager Hans Christian Varnæs' affære med Ulla Jakobsen.

Byggeriet af Mads Skjerns fabrik går endelig i gang, efter alle tilladelser er givet. Han bestiller også et anonymt maleri af borgmesteren malet af Nyborg. I anledning af, at det er 5 år siden, at Mads kom til byen forærer han et guldur til Kathrine og en pels til Ingeborg. Ved ferniseringen kommer Maude og Ingeborg i samme pels, hvilket får Maude til at lægge sig og Ingeborg til at sende pelsen retur.

Elisabeth begynder at spille sammen med dr. Hansen og Kristen Skjern.

Ernst inviterer Maude tilbage til sit hotel, hvilket hun først afviser. Hun ombestemmer sig dog, og opsøger ham på hans værelse, hvor hun finder en nøgen Gitte Graa.

Referencer

Eksterne henvisninger 

 
 Episode 8: Komme fremmede (1933) på Matadoronline.dk .
 

Episoder af Matador
Helgendag

En helgendag er den faste dato i kalenderen, hvor en katolsk helgen fejres og mindes. Helgenkalenderen var indarbejdet i almanakken, hvor hver dato havde angivelse af helgendag, mindedag og andre mærkedage. Ikke mindst for bønderne var helgendagene vigtige mærkedage for arbejdslivet og årets gang. Derfor vedblev mange helgennavne også at være et fast element i den danske almanak længe efter reformationen.

Når en from mand eller kvinde har gjort sig bemærket ved sit virke i levende live i troens tjeneste, kan det føre til saligkåring. Det er indstillingen til at blive helgenkåret. I de tilfælde hvor paven ikke har ratificeret en helgenkåring, er flere alligevel blevet stående som lokale helgener, og officielt har de ikke en helgendag, og deres fejringsdag er en mindedag, der kaldes en helgendag.

Ordbøgerne anfører, at en helgens helgendag er hans eller hendes dødsdag. 
Men nogle helgener har en helgendag, uden at dødsdagen er kendt, og flere andre datoer kan komme i spil. Men de fleste helgendage er på dødsdagen. 

Frans af Assisi døde 3. oktober 1226, men har helgendag 4. oktober. Han blev helgenkåret allerede i 1228. Sankt Knuds dag til minde om Knud Lavard fejres både 7. januar (dødsdagen) og 25. juni. Sankt Helene har lagt navn til Helenekilde (Tisvilde), men vi kender ikke hendes fødsels- og dødsdag; hun har fået 23. juni som helgendag. Sankt Svend kendes for to kilder; Hellig Svends kilde i Vemmetofte og en anden i Hagested; begge med helbredende virkninger; men selv om han er lokal helgen, kendes en helgendag (særlig mindedag) ikke. Sankt Mogens eller Skt. Magnus har to mindedage, 15. april og 12. december; han er bedst kendt for Skt. Mogens' kilde ved Mogenstrup Kro. Mange lokale helgener er knyttet til helbredende kilder.

Referencer  

Kalendere
Mindedage
BK Drott

Boldklubben (BK) Drott var en fodboldklubb fra Helsingborg i Skåne, hjemmehørende i bydelen Raus plantering (gammeldansk bynavn Ra + Os, åmynding) . Klubben blev stiftet i 1918 og ophørte som forening i 1991 da de blev sammenlagt med Helsingborg Södra BK og Helsingborg BIS for at danne Helsingborg Södra BIS, der senere endnu igen senere blev Ramlösa Södra IF.

Klubben har spillet i den næsthøjeste liga i svensk fodbold (nuværende Superettan), og var tæt på at rykke op i den højeste division Allsvenskan bl.a. 1930/31 kun en point bag den værste rival Malmø FF, og 1932/33 da de kom på anden plads bag Halmstads BK.

Spillerdragten var blå/hvid-stribede bluser og blå bukser. Hjemmebane var under en lang periode Heden, men i elitefodbolden var det Olympia.

Referencer 

Fodboldklubber i Sverige
Sport i Helsingborg
Niels Bo Bojesen

Niels Bo Bojesen (født 23. januar 1958 i Birkerød) er en dansk satirisk bladtegner og børnebogs illustrator. Han er søn af tegneren Bo Bojesen.

Niels Bo Bojesen er uddannet fra Danmarks Designskole i 1984, og School of Visual Arts i New York i 1986.

Priser og udmærkelser 
 2019 - World Press Freedom International Editorial Cartoon.
 2019 - Golden Aesop Grand Prix of Gabrovo.
 2019 - World Humor Award, Award of Excellence.
 2017 - Pentel-prisen, årets bladtegner, fra Danske Bladtegnere.
 2016 - Ranan Luire Political Cartoon Award
 2014 - Orla-prisen, sammen med Kim Fupz Aakeson.
 2011 - Kommunernes Skolebiblioteksforenings Forfatterpris, sammen med Kim Fupz Aakeson.
 2005 - Award of excellence i Edition Best of Newspaper Design.
 2004 - European Newspaper Award for single illustration.
 2003 - Svarres Legat fra Danske Bladtegneres.

Det kinesiske coronaflag 

Den 27. januar 2020 bragte Jyllands-Posten en tegning af Niels Bo Bojesen, der viser Kinas flag, hvor de fem gule stjerner er ændret til symboler for coronavirussen.

Referencer

Eksterne henvisninger 
 
 

Tegnere fra Danmark
Personer fra Birkerød
Grønlands Flora

Grønlands Flora er en bog (en flora) om den grønlandske flora, som udkom senest i 1978. Floraen blev illustreret af Ingeborg Frederiksen. Floraen udkom første gang i 1957, og den 2. reviderede udgave udkom i 1966. I 1968 udkom også en engelsk udgave af floraen.

Kilder 

 
Litteratur fra Danmark
Flora (botanik)
Ingeborg Frederiksen

Ingeborg Frederiksen (9. maj 1886 - 	29. december 1976) var dansk maler og botanisk illustrator, som bl.a. illustrererede Grønlands Flora, men også er kendt for akvareller af fugle. Hun lavede bl.a. 4 illustrationer til Nordisk Illustreret Havebrugsleksikon, 5. udg. 1948 og illustrationer af danske store træer, som kan ses på Dansk Dendrologisk Forenings hjemmesiden. F.eks. denne illustration af Bregneegen.

Ingeborg blev født den 9. maj 1886 i Fangel af forældrene Henrik F. Caspersen, landmand, senere tømrer og snedker, og Cathrine Marie Caspersen. Ingeborg blev ikke selv gift.

Referencer 

Botaniske illustratorer
Gaziantep F.K.

Gaziantep Futbol Kulübü er en tyrkisk professionel fodboldklub i Gaziantep. Klubben blev grundlagt i 1988 og spiller i øjeblikket i Süper Lig, det højeste niveau af tyrkisk fodbold.
Fodboldklubber i Tyrkiet
Etableret i 1988
Ole Aakjær

Ole Aakjær (født 1962) er en dansk billedkunstner, som lever og bor i Vejle. Han blev uddannet tegner i 1985 ved Vejle Amts Folkeblad og fik samme år antaget sit første tegneseriealbum ved forlaget Carlsen. Ole Aakjær var fra 1992 til 2016 primusmotor i etableringen af flere design og reklamebureauer i Vejle. Fra 2008 udstillede han sideløbende sine egne tegninger.

I 2014 begyndte Ole Aakjær at male akvareller, og det var hans store karakteristiske akvareller med kvinder i flere lag og med et væld af symboler og ledetråde, der på kort tid gav ham de første danske solo-udstillinger – i blandt andet København og i Silkeborg på Galeri Moderne. 

Han har siden sin debutudstilling i København i 2014 (Galleri Oxholm), opnået international popularitet og har haft galleriudstillinger i bl.a. New York, Montreal, Paris, London og Oslo. 

Han udstiller i 2021 på Vejle Kunstmuseum og Chinese Contemporary Art Museum i Chongqing, Kina.

Bogudgivelse: ”Broken Porcelain” (2018)

Bestyrelsesposter: Engelsholm Højskole (2002-2006), Det Danske Videoværksted (2004-2005)

Kilder 
Han melder alt udsolgt og giver janteloven fingeren - Jyllands-Posten - hentet 8.12.20
Skiftede spor og ramte en guldåre: Ole Aakjærs kunst når verden rundt - Vejle Amts Folkeblad – hentet 8.12.20
Fra Tal R til Næblerød: Her er kunstens tunge drenge og nye stjerner - Kristeligt Dagblad - hentet 8.12.20

Eksterne henvisninger 
 Websted
Biografi på gallerioxholm.dk  
Biografi på galerieleroyer.com 
Biografi på chasecontemporary.com  
Ole Aakjær på artnet.com
Ole Aakjær på Artsy.net

Malere fra Danmark
Personer fra Vejle
Saxhyttan

Saxhyttan kan henvise til:
 Saxhyttan (Hällefors kommun) − en småort i Hällefors kommun, Örebro län, Västmanland, Sverige
 Saxhyttan (naturreservat) − et kommunalt naturreservat i Hällefors kommun, Örebro län, Västmanland, Sverige
 Saxhyttan (Ludvika kommun) − en småort i Ludvika kommun, Dalarnas län, Dalarna, Sverige
Saxhyttan (Hällefors kommun)

Saxhyttan er en småort i Hällefors kommun i Örebro län i Sverige. Byen ligger ved riksväg 63 i den sydlige ende af søen Saxen, 5 kilometer sydvest for Hällefors. Syd for riksvägen ligger Saxhyttens naturreservat, en gammel eng som nu er overvokset med løvskov.

Hyttens alder er ukendt; i en undersøgelse fra 1651 er angivet at Saxhyttan skulle være bygget i 1406 og at den første smeltning af malm fandt sted det følgende forår. I 1538 producerede Saxhyttan årligt 4 tønder jern.

Allerede i år 1625 fandtes der to højovne ved Saxhyttan, hvoraf én endnu var i drift i 1849.

Referencer 

Byer i Hällefors kommun
Grand Prix du Morbihan 2021

Grand Prix du Morbihan 2021 var den 44. udgave af det franske cykelløb Grand Prix du Morbihan. Det skulle have været kørt den 15. maj 2021 med start og mål Plumelec i Bretagne, men blev udskudt til afholdelse til 16. oktober. Løbet var en del af UCI ProSeries 2021. Den oprindelige 44. udgave blev i 2020 aflyst på grund af coronaviruspandemien.

Resultat

Hold og ryttere

Se også 
 Grand Prix de Plumelec-Morbihan for kvinder 2021

Referencer

Eksterne henvisninger 
 
 

2021
UCI ProSeries 2021
Grand Prix de Wallonie 2021

Grand Prix de Wallonie 2021 var den 61. udgave af det belgiske cykelløb Grand Prix de Wallonie. Det blev kørt den 15. september 2021 med mål i Namur i Vallonien. Løbet var en del af UCI ProSeries 2021. Den oprindelige 61. udgave blev i 2020 aflyst på grund af coronaviruspandemien.

Resultater

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI ProSeries 2021
Taivalkoski

Taivalkoski er en kommune i det nordøstlige Finland. Den ligger den østlige del af landskabet Pohjois-Pohjanmaa (Norra Österbotten), som er en del af provinsen Nordfinland.

Referencer

Eksterne henvisninger 

Kommuner i Norra Österbotten
Saxhyttan (Ludvika kommun)

Saxhyttan er en småort i Ludvika kommun i Dalarnas län i Sverige, beliggende fire kilometer nordøst for Grangärde og 20 km nordvest for Ludvika. Gennem Saxhyttan løber länsväg W 640 (her benævnt Saxhyttevägen) mellem Grangärde og Tuna-Hästberg. Den nærmeste tätort er Nyhammer, som ligger cirka to kilometer vest for Saxhyttan.

Historie 
Allerede i senmiddelalderen indledtes koloniseringen af området langs Saxhytteån. Der var adgang til vand og et vandfald.

Ved Saxhytteån findes stadigvæk ruinerne efter en hytte, anlagt af fire bjergmænd fra Grangärde omkring 1633 og nedlagt i 1856. Bjergminen i Saxhyttan blev første gang nævnt i 1539.

En permanent bebyggelse fik Saxhyttan i 1660'erne. Dagens bebyggelse stammer hovedsageligt fra 1800-tallet og senere, men allerede i 1700-tallet begyndte dyrkningen af området. Omkring år 1800 kunne Saxhyttan regnes som en af de største byer i den nordøstlige del af sognet. Af et antal gårde i 20'erne er de fleste fortsat beboede.

Billeder

Referencer

Eksterne henvisninger 

Byer i Ludvika kommun
Polarisering (samfund)

Polarisering er en proces, hvor der sker en udvikling i f.eks. holdninger, udtryk eller sociale grupper. Det forekommer oftest politisk med de forskellige partiers ideologier. De bliver splittet op i stærke modsætninger.

Samfund
Grand Prix de Fourmies 2021

Grand Prix de Fourmies 2021 var den 88. udgave af det franske cykelløb Grand Prix de Fourmies. Det blev kørt den 12. september 2021 med start og mål Fourmies i departementet Nord. Løbet var en del af UCI ProSeries 2021. Den oprindelige 88. udgave blev i 2020 aflyst på grund af coronaviruspandemien.

Resultater

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI ProSeries 2021